EKH คาดกำไรไตรมาส 4/2563  โตแกร่ง 103% แนะซื้อเป้าหมาย 6 บาท
EKH คาดกำไรไตรมาส 4/2563  โตแกร่ง 103% แนะซื้อเป้าหมาย 6 บาท
17 ก.พ. 2564

บล.ฟินันเซีย ไซรัส ระบุในบทวิเคราะห์วันนี้(17ก.พ.64) ว่า บริษัท เอกชัยการแพทย์ จำกัด (มหาชน) หรือ EKH แนะนำ ซื้อ ราคาเป้าหมาย 6 บาท คาดกำไรไตรมาส 4/2563 ยังแข็งแกร่ง โต 103% เทียบไตรมาสก่อนหน้า, โต 10% เทียบช่วงเดียวกันของปีก่อนจาก High Season ที่เลื่อนมาปีนี้ และคาดทำให้กำไรทั้งปี 2563 ลดลง 63% เทียบช่วงเดียวกันของปีก่อนดีกว่าที่เคยประเมิน
ผลกระทบจาก COVID-19 ระลอกใหม่ถูกชดเชยจากการตรวจเชื้อเชิงรุก รวมถึงได้ประโยชน์โดยตรงจากการเริ่มใช้วัคซีน COVID-19 ปลายเดือน ก.พ. ทำให้ลูกค้า IVF คาดเริ่มทยอยกลับมาในครึ่งหลังปี 2564-ปี 2565 คาดกำไรปี 2564 ฟื้นแรง โต 98% เทียบช่วงเดียวกันของปีก่อน